Diari Oficial de la Generalitat Valenciana


Sumari del DOGV 1773, del 30-04-1992 (1992/824594)

ORDRE de 5 de març de 1992, de la Conselleria de Cultura, Educació i Ciència, per la qual convoca ajudes per a l'estada de personal bibliotecari i arxiver de la Comunitat Valenciana a centres nacionals i internacionals
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/03/05/(1)/dof/vci/html**

### Dades del document

Número de DOGV
:   1773

Data del DOGV
:   30-04-1992

Secció del DOGV
:   DISPOSICIONS GENERALS

Número del document
:   1992/824594


Data del document
:   05-03-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 5 de març de 1992, de la Conselleria de Cultura, Educació i Ciència, per la qual convoca ajudes per a l'estada de personal bibliotecari i arxiver de la Comunitat Valenciana a centres nacionals i internacionals.  
La Conselleria de Cultura, Educació i Ciència, d'acord amb els objectius en matèria de biblioteques i arxius que ha de desenvolupar la Direcció General de Patrimoni Cultural, té el propòsit de facilitar al personal que presta serveis als centres bibliotecaris i arxivístics de la Comunitat Valenciana la possibilitat d'accedir a períodes d'actualització de coneixements i adquisició de noves tècniques a centres nacionals i internacionals d'arxius i biblioteques, per tal de fomentar actuacions integrades en aquestes matèries i de contribuir al desenvolupament cultural al nostre àmbit.  
Fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE:  
Article primer  
Convocar la concessió d'ajudes durant 1992 per a l'estada del personal bibliotecari i arxiver de la Comunitat Valenciana a centres nacionals i internacionals i aprovar les bases que el regeixen, que s'inclouen com a annex d'aquesta ordre.  
Article segon  
L'import d'aquestes ajudes s'abonarà a càrrec de l'aplicació pressupostària 86.60.677.2.37, dins la línia 406/000/92, anomenada ajudes per a l?estada de personal bibliotecari i arxiver de la Comunitat Valenciana a centres nacionals i internacionals, per un import màxim global de vuit-centes cinquanta mil (850.000) pessetes.  
DISPOSICIONS FINALS  
Primera  
Hom faculta a la Directora General de Patrimoni Cultural de la Conselleria de Cultura, Educació i Ciència, perquè, dins l?àmbit de les seues competències, adopte les resolucions necessàries per a l'aplicació i el desplegament d'aquesta ordre.  
Segona  
Aquesta ordre entra en vigor el dia de la publicació en el Diari Oficial de la Generalitat Valenciana.  
València, 5 de març de 1992.  
El Conseller de Cultura, Educació i Ciència,  
ANDREU LÓPEZ I BLASCO  
ANNEX  
Bases per a la concessió d'ajudes per a l?estada de personal bibliotecari i arxiver de la Comunitat Valenciana a centres nacionals i, internacionals per a 1992.  
Primera  
Les ajudes que se sol·liciten han de tenir alguna de les finalitats següents:  
a) Especialització en un dels camps relacionats amb les matèries objecte d'aquesta convocatòria.  
b) Realització d'un projecte d'investigació sobre fons bibliogràfics o arxivístics relatius a la Comunitat Valenciana, existents en centres nacionals o internacionals.  
Segona  
Els sol·licitants han de ser llicenciats o diplomats universitaris i prestar serveis com a tècnic de biblioteques o arxius a la Comunitat Valenciana.  
Tercera  
Les ajudes que es convoquen comprenen:  
a) Bitllet d'anada i tornada en avió entre els aeroports més pròxims als llocs de residència i destinació, per la ruta més directa classe turística.  
Hom podrà sol·licitar la utilització d'altres mitjans de transport sempre que l?import no supere la tarifa d'avió aplicada en cada cas.  
b) Assignació mensual de cent cinquanta mil (150.000) pessetes per als sol·licitants de centres nacionals, i de dues-centes mil (200.00) pessetes per als sol·licitants de centres estrangers.  
c) Assegurança combinada d'accidents, hospitalització i intervenció quirúrgica en el país on es faça servir la beca, tret del territori nacional.  
Quarta  
Les ajudes tenen una durada compresa entre un mínim d'un mes i un màxim de tres mesos, la qual cosa han d'especificar-la els peticionaris en la sol·licitud.  
Aquesta ajuda s'ha d'aprofitar fins al dia 15 de novembre de 1992.  
Els beneficiaris han de notificar a la Direcció General de Patrimoni Cultural de la Conselleria de Cultura, Educació i Ciència, la data exacta d'incorporació al centre triat dins el termini màxim de quinze dies, a partir de la resolució de la present convocatòria.  
Cinquena  
Les sol·licituds, adreçades a la Conselleria de Cultura, Educació i Ciència es poden presentar al registre general de la Conselleria de Cultura, Educació i Ciència, als serveis territorials d'Educació i Cultura d'Alacant, Castelló o València, als centres d'informació de la Oficina d'informació, Iniciatives i Reclamacions de la Generalitat Valenciana o per qualsevol dels mitjans establerts en l'article 66 de la Llei de Procediment Administratiu.  
El termini de presentació de sol·licituds serà d'un mes a partir de l?endemà de la publicació d'aquesta Ordre en el Diari Oficial de la Generalitat Valenciana.  
Les sol·licituds s'acompanyaran de la següent documentació (original i dues còpies):  
a) Instància de sol·licitud.  
b) Currículum del sol·licitant.  
c) Memòria projecte que especifique amb detall l?especialització a realitzar o el treball a desenvolupar.  
d) Justificació que el treball o especialització que es vol realitzar està en connexió amb la tasca que el sol·licitant realitza o és d'interès per a la Comunitat Valenciana.  
e) Certificat que acredite suficientment el coneixement de l?idioma del país on radique el centre on es realitzarà el treball. La comissió podrà realitzar totes les comprovacions que considere necessàries al respecte.  
f) Acreditació de l'admissió en el centre elegit.  
g) Documentació acreditativa de la concessió del corresponent permís per part de la Institució on presta servei.  
h) Relació de les despeses de desplaçament i, en cas de sol·licitar un centre estranger, les despeses de l'assegurança combinada d'accidents.  
Sisena  
La selecció dels sol·licitants la farà una comissió presidida per la Directora General de Patrimoni Cultural de la Conselleria de Cultura, Educació i Ciència i estarà formada per:  
Vocals:  
- la Directora de la Biblioteca Pública de València  
- el Director de l'Arxiu del Regne de València.  
- el Director del Servei d'informació Bibliogràfica i Documental de la Universitat d'Alacant.  
- la Cap del Servei del Llibre, Arxius i Biblioteques.  
Secretària: la Cap de la Secció de Documentació Bibliotecària.  
La comissió tindrà facultats per a resoldre tots els dubtes que sorgesquen en l?interpretació d'aquestes bases, i també la possibilitat d'entrevistar els sol·licitants, si escau.  
La comissió elevarà proposta a la Directora General de Patrimoni Cultural per a la resolució final i posterior publicació en el Diari Oficial de la Generalitat Valenciana.  
Setena  
Els criteris de selecció seran els següents:  
a) Interès del treball que s'ha de realitzar.  
b) Relació del projecte amb la tasca que exerceix el sol·licitant.  
c) Grau de coneixement de l'idioma del pafs que sol·licita.  
d) Adequació entre el treball que es vol realitzar, el període d'aprofitament de l'ajuda i les característiques del centre sol·licitat.  
e) No haver tingut en anys anteriors cap ajut similar o haver-lo tingut durant el temps mínim que es permet.  
Vuitena  
Una vegada presentada la memòria amb els resultats del treball, i després de ser aprovada per la Directora General de Patrimoni Cultural de la Conselleria de Cultura, Educació i Ciència, es pagaran les ajudes.  
Els beneficiaris de les ajudes han d'acreditar, prèviament al cobrament d'aquestes, que es troben al dia en les seues obligacions tributàries i davant la Seguretat Social, d'acord amb l?Ordre de la Conselleria d'Economia i Hisenda de 7 de gener de 1991 (DOGV núm 1477, de 5 de febrer).  
Novena  
Són obligacions de beneficiari:  
a) Complir amb aprofitament les diferents etapes del pla de treball proposat.  
b) Notificar al Servei del Llibre, Arxius i Biblioteques de la Direcció General de Patrimoni Cultural l'arribada al centre de destinació i indicar l'adreça particular i qualsevol canvi de residència o viatges amb la corresponent sol·licitud de permís de bestreta.  
c) Enviar al Servei del Llibre, Arxius í Biblioteques de la Direcció General de Patrimoni Cultural una memòria amb els resultats del treball realitzat, en el terminí de quinze dies des de la finalització del període d'aprofitament de l'ajuda.  
d) Fer constar a qualssevol publicació resultant del treball que aquest ha estat realitzat aprofitant una beca de la Conselleria de Cultura, Educació i Ciència de la Generalitat Valenciana. Així mateix n'ha de trametre a la Direcció General de Patrimoni Cultural dos exemplars de la publicació.  
e) La submissió a les actuacions de control financer que corresponguen a la Intervenció General, en relació amb les subvencions i ajudes concedides.  
f) Comunicar a la Conselleria de Cultura, Educació i Ciència l?obtenció de subvenció o ajudes per a la mateixa finalitat, procedent de qualsevol administracions o ens públics.  
Deu  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar Lloc a la modificació de la resolució de concessió.  
L'import de les subvencions regulades en aquesta ordre en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de desenvolupar el beneficiari.  
Onze  
Caldrà fer el reintegrament de les quantitats percebudes i l'exigència de l'interès de demora des del moment del pagament de la subvenció en els casos següents:  
a) Incompliment de l?obligació de justificació.  
b) Obtenir la subvenció sense reunir les condicions requerides per això.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit recollit en el paràgraf segon de l'apartat anterior, quan la subvenció principal siga de la Generalitat Valenciana pertocarà el reintegrament de l?excés obtingut sobre el cost de l'activitat realitzada.  
Dotze  
Quan en l'exercici de les funcions d'inspecció o control, es deduesquen indicis de la incorrecta obtenció, gaudi o destinació de la subvenció o ajuda percebuda, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.


Còpia Permalink ELI